CM की इमरजेंसी मीटिंग में फैसला; बेवजह घर से बाहर न निकले लोग; हेल्पलाइन नंबर जारी
Haryana Chief Minister Manohar Lal Khattar Emergency Meeting Due To Rainfall Condition - हरियाणा के सीएम के द्वारा बुलाई गई इमरजेंसी मीटिंग के बाद सरकार की और से भारी बारिश के चलते आम जनता के लिए एडवाइजरी जारी कर दी गई है
हरियाणा के सीएम के द्वारा बुलाई गई इमरजेंसी मीटिंग के बाद सरकार की और से भारी बारिश के चलते आम जनता के लिए एडवाइजरी जारी कर दी गई है। सरकार ने कहा है कि यदि जरूरत ना हो तो घर से बाहर कम से कम लोग निकले।
सीएम ने बताया कि बारिश के चलते जरूरत पड़ने पर स्कूलों को बंद करने के निर्देश जारी कर दिए गए हैं। किसी भी तरह के हालात से निपटने के लिए NDRF-SDRF को बुलाया गया है। राज्य के निचले इलाकों में लोग फंसे हैं तो उनके निकालने के किए प्रयास किए जा रहे हैं।
इन हेल्पलाइन नंबरों पर करें फोन
बारिश के चलते प्रभावित लोगों के खाने और पीने के सरकार ने पुख्ता इंतजाम कर लिए हैं। किसी भी तरह की समस्या के लिए बाढ़ हेल्पलाइन नंबर 1070, 1077, 112, 0172-2545938 पर लोग संपर्क कर सकते हैं।
निचले इलाकों में फंसे हैं लोग
सीएम ने जिलों के सभी डीसी के साथ वीडियो कॉन्फ्रेंसिंग शुरू कर दी है। बारिश के चलते उत्पन्न हुए हालातों पर सीएम ने जानकारी ली है। सीएम ने निर्देश दिए हैं कि आम नागरिक को किसी भी तरह की समस्या नहीं होने दी जाए। इसके साथ ही निचले इलाकों में फंसे लोगों को निकालने और खाने पीने की व्यवस्था प्रशासन के द्वारा सुनिश्चित की जाए।
CM ने रद्द किए सभी कार्यक्रम
मुख्यमंत्री मनोहर लाल ने अपने पूर्व निर्धारित सभी कार्यक्रमों को रद्द कर दिया है। साथ ही हरियाणा सिविल सचिवालय में इमरजेंसी मीटिंग बुलाकर अधिकारियों के साथ चर्चा की। मीटिंग में पूरे प्रदेश में बारिश के कारण उत्पन्न हुई स्थिति पर आवश्यक दिशा निर्देश दिए। मीटिंग में रेवेन्यू और डिजास्टर मैनेजमेंट, गृह विभाग, अर्बन लोकल बॉडी और ग्रामीण विकास मंत्रालय के अधिकारी शामिल रहे।
हिमाचल प्रदेश के CM से की बात
हरियाणा के मुख्यमंत्री मनोहर लाल ने हिमाचल CM सुखविंदर सिंह सुक्खू से बात की है। हिमाचल में हरियाणा के कुछ लोगों के मनाली में फंसे होने की सूचना मिली थी। सीएम ने बताया कि हरियाणा के सभी नागरिक सुरक्षित हैं। हिमाचल सरकार के साथ मिलकर हालातों पर हरियाणा सरकार नजर रखे हुए हैं।
कल कौशल्या डैम पहुंचे थे सीएम
मुख्यमंत्री मनोहर लाल कल शाम जलस्तर का जायजा लेने कौशल्या डैम पहुंचे थे। इस दौरान पंचकूला के डीसी डॉ प्रियंका सोनी समेत तमाम अधिकारी मौजूद थे। 2 दिन से बारिश काफी ज्यादा होने के कारण कौशल्या डैम के पानी का लेवल बढ़ गया था, डैम का गेट खोलकर, 4000 क्यूसिक पानी निकाल दिया गया है।
इस दौरान मुख्यमंत्री ने बताया था कि हथिनी कुंड बैराज पर एक लाख क्यूसिक पानी छोड़ जा रहा है, वहां 3 लाख क्यूसेक पानी पर अलर्ट होता है।
हरियाणा के 6 जिलों में बारिश का रेड अलर्ट:4 नदियां खतरे के निशान से ऊपर; 8 जिलों में स्कूल, 2 नेशनल हाईवे बंद
हरियाणा में पिछले 3 दिन से लगातार बारिश हो रही है और आज भी 16 जिलों के लिए भारी बारिश होने का रेड अलर्ट जारी किया गया है। वहीं पिछले 9 घंटे में रिकॉर्ड 38.9 मिलीमीटर बारिश हुई, जो सामान्य से 764% अधिक है। इससे प्रदेश की 4 नदियां खतरे के निशान से ऊपर बह रही हैं।
चंडीगढ़ मौसम विभाग ने हरियाणा के पंचकूला, अंबाला, यमुनानगर, कुरुक्षेत्र, कैथल और करनाल के साथ दक्षिण और दक्षिण पूर्व के जिले महेंद्रगढ़, रेवाड़ी, झज्जर, गुरुग्राम, नूंह, पलवल, फरीदाबाद, रोहतक, सोनीपत और पानीपत में भारी बारिश होने की चेतावनी दी गई है (पूरी खबर पढ़ें)